Атырауда компания директоры 25 адамға жалған келісіммен 313 млн теңгенің пәтерлерін сатқан
DATE: 17:30, 01 Қараша 2024 | GMT +5
TITLE: Атырауда компания директоры 25 адамға жалған келісіммен 313 млн теңгенің пәтерлерін сатқан
URL: https://kaz.inform.kz/news/atirauda-kompaniya-direktori-25-adamga-zhalgan-kelsmmen-313-mln-tengenn-paterlern-satkan-5e7756/
META: DATE: 17:30, 01 Қараша 2024 | GMT +5
TOTAL WORDS: 151
AUTHOR(S):
TEXT: Атырау облыстық прокуратураның мәліметінше, бірнеше құрылыс компаниясының осындай заңсыз әрекеті анықталған. «Атырауда «Андора Констракшн» ЖШС-нің директоры 2020-2023 жылдар аралығында жергілікті атқарушы органнан үлескерлердің ақшасын тартуға келісім алмаған. Бірақ, 25 азаматқа жалған алдынала келісімдер жасау арқылы 313 миллион теңгеге пәтерлер сатқаны анықталды. Атырау қаласындағы №2 соттың үкімімен серіктестік директоры аса ірі көлемде алаяқтық жасағаны үшін кінәлі деп танылды. Ол 5 жылға бас бостандығынан айрылды. Ал, «Nazik Group» ЖШС-нің директоры мен «Атамекен Тұрғын Үй», «Family Town» және «Baisanat Residence» тұрғын үй кооперативінің құрылтайшысы да осыған ұқсас фактілер бойынша сотталды», - деп хабарлады облыстық прокуратурадан. Биыл прокурорлық қадағалаудың нәтижесінде 2 құрылыс компаниясы әкімшілік жауаптылыққа тартылған. Бұл компаниялар 1 миллион теңге көлемінде айыппұл төледі. «Облыстық прокуратура қызметкерлері азаматтардың үлестік құрылыс нарығындағы құқықтарының сақталуын бақылауда ұстап отыр. Үлескерлердің пәтерлерін уақытылы алу үшін құқықтарының бұзылуына жол бермейді», - деп мәлім етті облыстық прокуратурадан. Еске сала кетелік, бұған дейін Атырауда 8 лауазымды тұлға тәртіптік жауапкершілікке тартылғанын хабарлаған едік
